ย้อนรอย วิกฤตฟองสบู่แตก ครั้งแรกของโลก!! - FINNOMENA
อย่างที่เรารู้กันว่า วิกฤตฟองสบู่แตก ต้มยำกุ้ง แฮมเบอร์เกอร์ ที่เราอาจจะได้ยินกันคุ้นหูอยู่แล้ว แต่เคยสงสัยกันไหมว่า ไอวิกฤตฟองสบู่แตก ที่เป็นวิกฤตทางเศรษฐกิจใหญ่ๆของโลกเนี่ย เกิดขึ้นครั้งแรกตอนไหน วันนี้ มานี่ มีตังค์ จะพาทุกคนมาย้อนรอย "วิกฤตฟองสบู่แตกครั้งแรก" กัน
31 ก.ค. 2560

อย่างที่เรารู้กันว่า วิกฤตฟองสบู่แตก ต้มยำกุ้ง แฮมเบอร์เกอร์ ที่เราอาจจะได้ยินกันคุ้นหูอยู่แล้ว
แต่เคยสงสัยกันไหมว่า ไอวิกฤตฟองสบู่แตก ที่เป็นวิกฤตทางเศรษฐกิจใหญ่ๆของโลกเนี่ย เกิดขึ้นครั้งแรกตอนไหน
วันนี้มานี่จะพาทุกคนมาย้อนรอย “วิกฤตฟองสบู่แตกครั้งแรก” กัน
ครั้งแรกที่เหตุการณ์ฟองสบู่แตกเนี่ยมันเกิดขึ้นกับทิวลิปยังไงละ หรือมีชื่อที่ฝรั่งเค้าเรียกกันเท่ๆว่า “The Dutch Tulip Mania Bubble”
ง่ายๆก็ วิกฤตฟองสบู่ทิวลิป นั่นแหละจ้า
หู้ว…น่าสนใจละสิว่าประวัติของมันเป็นยังไง วันนี้มานี่จะมาเล่ากันง่ายๆให้เพื่อนๆฟังกันนะจ๊ะ
วิกฤตการณ์ฟองสบู่แตกครั้งแรก มันเกิดขึ้นเมื่อ 383 ปีก่อน ในดินแดนแห่งทุ่งทิวลิปอันสดใส ประเทศเนเธอแลนด์นั่นเอง
ในช่วงปี ค.ศ. 1600-1700 เป็นช่วงยุคทองของดัช เศรษฐกิจรุ่งเรือง คนรวยเนี่ยเดินกันเพียบ ในเมื่อคนรวยเยอะขนาดนี้ก็ต้องมีสิ่งของฟุ่มเฟื่อยกันบ้าง (ถ้าเป็นยุคนี้ก็คงจะเป็น กระเป๋า ทองคำ อะไรอย่างงี้แหละ ที่แสดงถึงความร่ำรวยไงละ) และแล้วประจวบเหมาะ ดอกทิปลิปก็เข้ามาในช่วงนั่นพอดี ซึ่งดอกทิวลิปไม่ใช่พืชพื้นเมืองยุโรป มันจึงดูสวยงามแปลกตา ทำให้ในสมัยนั้นถ้าใครมีดอกทิวลิปเนี่ย ถือว่า ไฮโซ มากยิ่งมีสีเยอะๆ ยิ่งสวย เริ่ดอ่ะ
ดังนั้น ไม่รอช้าชาวดัชเห็นว่าดอกทิปลิปเนี่ยน่าจะขายได้ราคาดี ชาวดัชก็เริ่มอยากได้หัวทิปลิป จะได้เอาไปปลูกขายทำกำไรกันไป ซึ่งเจ้าต้นทิวลิป จะออกดอกเดือน มิถุนายน-กันยายน เท่านั้น จากนั้นถึงจะได้หัวทิปลิปไปปลูกต่อทำกำไร
พอ ถึงเดือนตุลาคม ปุ๊บก็เลยอยากมีคนซื้อหัวทิปลิปกันเพียบ แต่มันก็มีจำนวนจำกัดนะจ๊ะ เพราะพึ่งเข้ามาไม่นาน
ดังนั้น ก็เกิด การซื้อ-ขายใบจองขึ้น หรือก็คือ สัญญาซื้อขายทิวลิปล่วงหน้า (Future Contract) ขึ้น
ก็คือใครมี สัญญาอันนี้ เมื่อมีหัวทิวลิปออกมาก็จะได้หัวทิวลิปไป แลกกันๆ แฟร์ๆ
เมื่อมีสัญญาซื้อขายเกิดขึ้น ก็เกิดการเก็งกำไรจากพ่อค้าต่างๆ จากแรกๆ ราคาหัวทิวลิป 1 หัว เท่ากับ 5-15 กิลเดอร์ (ค่าเงินของชาวดัช) ตามปกติ แต่แล้ว ราคาของมันก็เพิ่มขึ้นเรื่อย ๆ เพราะมีผู้คนต้องการจำนวนมาก จาก 15 ก็เป็น 50 เป็น 100 จนกระทั้งพุ่งขึ้นเรื่อยๆ จึงทำให้นักลงทุนต่างๆหรือแม้แต่ประชาชนทั่วไปก็เข้ามาซื้อขายเก็งกำไรในครั้งนี้ มีบันทึกไว้ว่า มีการนำที่ดินถึง 12 เอเคอร์ (49,000 ตารางเมตร) มาแลกหับ หัว “Semper Augustus” เพียงหัวเดียว
หลังจากนั้นการซื้อขายหัวทิปลิปก็เป็นไปจนกระทั่งอยู่ดีๆ วันที่ 3 ก.พ. 1637 การขายสัญญาซื้อขายก็หยุดชะงักลง เมื่อการประกาศขายสัญญาณทิวลิปที่ 200 กิลเดอร์ นั้นไม่มีผู้ซื้อแล้ว จึงทำให้เกิดเหตุการณ์วิตกกังวลของทุกคนขึ้น ฟองสบู่ที่สะสมมากับดอกทิวลิปได้แตกแล้ว ทุกคนคิดว่าราคาได้ถึงระดับที่สูงที่สุดแล้ว ทุกคนต่างรีบขายสัญญาณกันใหญ่ แต่ก็ไม่มีใครอยากซื้อ ทำให้ราคาทิ้งดิ่งลงเหวจาก 200 กิลเดอร์ กลับมาเหลือ 10 กิลเดอร์หรือต่ำกว่าภายในเดือนเดียว ทำให้เศรษฐกิจถึงกับซบเซาต่อเนื่องไปหลายปี แล้วยุคทองของดัทช์ก็ได้สิ้นสุดลงเช่นกัน
เหตุการ “ วิกฤตฟองสบู่ทิวลิป (The Dutch Tuplip Mania Bubble )” เป็นวิกฤตฟองสบู่ทางการเงินสมัยใหม่เป็นครั้งแรกที่เกิดขึ้น เหมือนกับ เหตุการณ์ วิกฤตต้มยำกุ้งของเรานั้นเอง ซึ่งวิกฤตเหล่านี้ก็เกิดจากความต้องการที่จะเก็งกำไรของคนเรา จึงทำให้ลงเอยด้วยวิกฤตฟองสบู่แตก
*** เพิ่มเติม ***
ดอกทิวลิป Semper Augustus ถือเป็นดอกทิวลิปที่สวยที่สุดในยุคนั้น ราคาของมันมีมูลค่าสูงสุดถึง 12,000 guilders เทียบปัจจุบันก็ 2 แสนกว่าบาท แต่ในยุคนั้น มานี่ว่าน่าจะประมาณ 4 ล้านกว่าบาท โอ้ววมายก้อด ไม่แปลกเลยที่คนเอาที่ดินมาแลก
ใครอยากเห็นว่าสวยขนาดไหนลองไปหาดูกันได้นะจ๊ะ
ที่มา : มานี่ มีตังค์ – https://www.facebook.com/maniemoney/
แท็ก:
แชร์บทความ:
ผู้เขียน
มานี่ มีตังค์
สวัสดีค่ะ มานี่ เองนะคะ เด็กน้อยมานีที่ทุกๆคนรู้จักในหนังสือเรียนชั้นประถม บัดนี้ มานีได้เติบโตขึ้น และได้เจอกับผู้ชายมากมาย เอ้ย..ผู้คนมากมาย บอกเลยค่ะว่าชื่อ “มานี” นี่โคตรรรเชยยสุดๆไปเลยคะ ดังนั้นเค้าก็เลยขนานนามตัวเองใหม่ว่า “มา นี่” สวยๆนะคะ ชื่อสมัยนี้ต้อง 2 พยางค์เนอะ หุหุ และตอนนี้มานี่ ก็ได้โตขึ้นและสนใจเกี่ยวกับการลงทุนมากกก ถือเป็นโอกาสอันดี ที่มานี่จะได้เรียนรู้เรื่องราวเกี่ยวกับการลงทุนไปพร้อมกับเพื่อนๆ เย้ !!!